MINISTERSTVO  FINANCIÍ
SLOVENSKEJ  REPUBLIKY

K číslu: 2581/2003-KM

Materiál na rokovanie vlády
Slovenskej republiky

	

Dodatok

k Návrhu

na zrušenie úlohy v bode B.3 pre podpredsedu vlády a ministra financií a predsedu
Úradu pre štátnu pomoc z uznesenia vlády SR č. 423 zo dňa 28. mája 2003

	Obsah materiálu:

	1.	Nové znenie vyhodnotenia  medzirezortného pripomienkového konania

Predkladá:

Ivan Mikloš
podpredseda vlády a
minister financií SR

Bratislava, 15. augusta 2003

	Príloha

Vyhodnotenie medzirezortného pripomienkového konania

Spôsob pripomienkového konania:	Vzhľadom na obsah materiálu zjednodušený postup.

Zoznam oslovených subjektov:	Povinne pripomienkujúce subjekty
	Úrad vlády SR – Sekcia Inštitút pre aproximáciu práva
	Úrad pre štátnu pomoc.
	
Počet oslovených subjektov:	17

Zaslali do stanoveného termínu:	14

Zaslali po termíne:	Ministerstvo hospodárstva SR

Vôbec nezaslali:	Podpredseda vlády SR pre legislatívu
	Podpredseda vlády SR pre európsku integráciu a
	pre ľudské a menšinové práva a regionálny rozvoj 
	
Subjekty, ktoré nemali pripomienky:	Úrad vlády SR – Sekcia Inštitút pre aproximáciu práva
	Ministerstvo výstavby a regionálneho rozvoja SR
	Ministerstvo zahraničných vecí SR
	Úrad pre štátnu pomoc
	Ministerstvo kultúry SR
	Ministerstvo školstva SR
	Ministerstvo zdravotníctva SR
	Ministerstvo pôdohospodárstva SR
	Ministerstvo obrany SR
	Ministerstvo práce, sociálnych vecí a rodiny SR
	Ministerstvo spravodlivosti SR

Počet vznesených pripomienok:	9

Počet akceptovaných pripomienok:	1

Počet neakceptovaných pripomienok:	8
z toho zásadných:		

Problémy s prípravou schém štátnej pomoci nadväzne na implementáciu zákona o štátnej pomoci boli s MH SR, MVRR SR a ÚŠP prerokované:

na MF SR	03.06.2003
v Bruseli s EK DG IV	05.06.2003
na MVRR SR	10.06.2003

MH SR má naďalej neopodstatnené pripomienky k zákonu o štátnej pomoci, pričom závery prístupových rokovaní SR k EÚ, Asociačná rada ani Asociačný podvýbor pre vnútorný trh nekonštatovali nezlučiteľnosť zákona o štátnej pomoci s právom EÚ.

Rezort	Pripomienka	Typ	Vyhodno-tenie	Spôsob vyhodnotenia	
Ministerstvo dopravy, pôšt a telekomunikácií SR	Odporúča k materiálu predložiť príslušnú stranu Plánu legislatívnych úloh vlády SR na rok 2003, ktorá sa týka úlohy navrhnutej na zrušenie	O	N	Novela zákona o štátnej pomoci s cieľom jeho zosúladenia s legislatívou EÚ nie je v Pláne legislatívnych úloh vlády SR na rok 2003. Legislatívny rámec pre oblasť štátnej pomoci je plne kompatibilný s acquis communautaire pre štátnu pomoc.	
Ministerstvo životného prostredia SR	Vzhľadom na skutočnosť, že úloha B.3 uznesenia vlády SR č. 423 z 28.05.2003 bola uložená aj predsedovi Úradu pre štátnu pomoc navrhuje, aby spolupredkladateľ bol aj predseda Úradu pre štátnu pomoc.

So zrušením predmetnej úlohy súhlasí za predpokladu, že legislatívny rámec v oblasti štátnej pomoci je skutočne plne kompatibilný s legislatívou EÚ.

Žiada do predkladacej správy uviesť, že predložené zrušenie úlohy nebude mať finančné, ekonomické a environmentálne vplyvy, ani vplyv na zamestnanosť	O

O

O	N

A	Návrh zákona o štátnej pomoci pripravilo Ministerstvo financií SR.
Úrad pre štátnu pomoc s predloženým návrhom na zrušenie predmetnej úlohy súhlasil.

Závery prístupových rokovaní SR k EÚ, Asociačná rada ani Asociačný podvýbor pre vnútorný trh nekonštatovali nezlučiteľnosť zákona o štátnej pomoci s právom EÚ.

Znenie bolo doplnené do predkladacej správy.	
Ministerstvo hospodárstva SR	V stanovisku z 10.07.2003 nemalo výhrady voči zrušeniu predmetnej úlohy – argumenty na jej zrušenie akceptovalo.

V stanovisku z 11.07.2003 uplatnilo tieto pripomienky:

Argumenty na zrušenie predmetnej úlohy uvedené v predkladacej správe nie sú pre rezort relevantné a dostatočné pretože:

- zákon č. 231/1999 Z.z. o štátnej pomoci v znení zákona č. 434/2001 Z.z. neobsahuje viacero ustanovení, ktoré musia obsahovať úpravu práva a povinnosti, mimo iného v oblasti vytvárania regionálnych máp so zámerom sledovania vývoja hrubého domáceho produktu v jednotlivých regiónoch Slovenska s povinnosťou štatistického sledovania týchto údajov;

- zákon o štátnej pomoci aj napriek skutočnosti, že bol pripravený v súčinnosti s EK DG IV neodstránil diskriminačné ustanovenia pri poskytovaní štátnej pomoci veľkým podnikom, ktoré sú v súčasnej dobe bez možností dostať štátnu pomoc.
Toto diskriminačné ustanovenie je mimo iného v rozpore s čl. 20 ods. 1 a čl. 35 Ústavy SR. V tejto súvislosti podotklo, že štát a štátny úradník ako taký pracuje na základe princípu „čo nie je prikázané, je zakázané“, čo vyplýva z čl. 2 ods. 2 Ústavy SR;

- záverom svojho nesúhlasného stanoviska poukázalo na skutočnosť, že nariadenia EK by sa mali do právneho poriadku SR ku dňu jej vstupu do EÚ implementovať a transponovať do nášho právneho poriadku za využitia zákona č. 19/2002 Z.z., ktorým sa ustanovujú podmienky vydávania aproximačných nariadení vlády SR. Potreba vydania aproximačných nariadení vyplýva predovšetkým zo skutočností, že s uvedenými aproximačnými nariadeniami budú pracovať starostovia a poslanci obecných a mestských zastupiteľstiev, predsedovia vyšších územných celkov a ich poslanci, ktorí bežným spôsobom nemajú prístup a ani dostatočné finančné prostriedky na to, aby sa k nariadeniam EÚ dostali prostredníctvom internetových sietí.	

O

O

O	

N

N

N	

Zákon o štátnej pomoci v súlade s acquis communautaire v oblasti štátnej pomoci upravuje oblasti a činnosti, na rozvoj ktorých sa môže poskytnúť štátna pomoc, ako aj účely, na ktoré sa štátna pomoc môže poskytnúť a to aj vrátane určenia prípustnej výšky štátnej pomoci.
Povinnosť vypracovávať regionálnu mapu štátnej pomoci vyplýva pre SR z Implementačných pravidiel pre štátnu pomoc. V zmysle čl. 4 týchto pravidiel EK a Úrad pre štátnu pomoc vyhodnotia maximálne intenzity štátnej pomoci a špecifické regionálne pokrytie oblastí v SR, ktoré sú oprávnené pre poskytovanie štátnej pomoci na rozvoj regiónov.
Návrh regionálnej mapy pre SR vypracovaný v súčinnosti s EK schvaľuje Asociačná rada. Do obdobia vstupu SR do EÚ platí v SR regionálna mapa, ktorú schválila Asociačná rada v 1. polroku 2002.
Eurostat, štatistický úrad EÚ, zabezpečuje od roku 1999 pre potreby regionálnej politiky EÚ údaje o podiele hrubého domáceho produktu na obyvateľa v parite kúpnej sily v regióne na úrovni príslušnej NUTS aj pre pristupujúce krajiny, a to v súlade s bodom 3.5 Usmernenia ES 98/C 74/06 z 10.03.1998 o národnej regionálnej pomoci.

Zákon o štátnej pomoci umožňuje poskytovať štátnu pomoc aj veľkým podnikom, a to na rovnaké účely a v rovnakých výškach, ako to ustanovuje legislatíva ES/EÚ.
Legislatívny rámec pre štátnu pomoc v SR neobsahuje žiadne diskriminačné ustanovenia a nie je v rozpore s Ústavou SR.
Štátna pomoc sa v SR môže poskytnúť v súlade s osobitnými predpismi a v súlade so zákonom o štátnej pomoci a jej poskytnutie nemôže byť v rozpore s Európskou dohodou o pridružení (§ 1 ods. 2 zákona o štátnej pomoci).
Formou daňových úľav sa poskytuje štátna pomoc napríklad aj spoločnostiam ako sú U.S. Steel Košice a Volkswagen a.s. Bratislava, avšak výšku štátnej pomoci odsúhlasila EK tak, aby bola v súlade so zákonom o štátnej pomoci a príslušnými právnymi aktami ES/EÚ.
Platný zákon o štátnej pomoci transponuje všetky nariadenia EK v oblasti štátnej pomoci.

Platný zákon o štátnej pomoci transponuje všetky nariadenia EK v oblasti štátnej pomoci.
Každé nariadenie EK v oblasti štátnej pomoci vo svojich záverečných ustanoveniach ustanovuje, že je záväzné vo všetkých častiach a je priamo aplikovateľné vo všetkých členských štátoch.
Ich transponovanie do slovenského právneho poriadku po vstupe SR do EÚ by bolo v rozpore s čl. 88 a 89 Zmluvy o založení Európskeho spoločenstva, ako aj so samotnými nariadeniami EK.
Preto znenia príslušných paragrafov zákona o štátnej pomoci budú s účinnosťou od 01.05.2004 novelou zákona o štátnej pomoci vypustené.	
Ministerstvo vnútra SR	V predkladacej správe na str. 2 v 7. odseku odporúča slovo „nemôže“ nahradiť slovami „nemala by“ so zdôvodnením, že nekompatibilitu schválených schém štátnej pomoci s acquis communautaire môže konštatovať okrem EK aj Súdny dvor Európskych spoločenstiev v konaní o predbežnej otázke začatom podľa čl. 243 Zmluvy o založení Európskeho spoločenstva v znení z Nice na návrh vnútroštátneho súdu.

Odporúča v celom texte predkladacej správy nahradiť slová „vstup SR do EÚ“ slovami „nadobudnutie platnosti zmluvy o pristúpení SR k EÚ“, pretože v legislatívnej praxi sa zaužívalo toto časové vymedzenie.	O

O	N

N	V zmysle čl. 1 Implementačných pravidiel pre štátnu pomoc, ktoré schválila Asociačná rada na základe čl. 64 Európskej dohody o pridružení a ktoré sú zverejnené v Zbierke zákonov pod č. 186/2002, poskytovanie štátnej pomoci v SR z hľadiska jej zlučiteľnosti s Európskou dohodou o pridružení sleduje a posudzuje Úrad pre štátnu pomoc a EK.

Nejde o legislatívny materiál.